കേരളത്തിലെ താലിബാന് ഫാന്സ് ഒന്നു കേള്ക്കൂ. ലോകത്തെവിടെ എന്തു സംഭവിച്ചാലും സെലക്ടീവ് ആയി പ്രതികരിക്കുന്ന ഒരു കൂട്ടം ബുദ്ധിജീവികളുള്ള നാടാണ് കേരളം. ക്രൂരതയുടെ പര്യായമായി മാറിയിരിക്കുന്ന താലിബാനെതിരെ ഒരു വാക്കുമിണ്ടാന് തയ്യാറാവാത്തവര്. ജോര്ജ് ഫ്ളോയ്ഡ് എന്ന ആഫ്രിക്കന് അമേരിക്കക്കാരനു വേണ്ടി മുതലക്കണ്ണീരൊഴുക്കിയവരൊക്കെ എവിടെപ്പോയി. അന്ന് ഒഴുക്കിയ കണ്ണീര് ഫ്ളോയിഡിനു വേണ്ടിയായിരുന്നില്ല. അമേരിക്കക്കെതിരെയായിരുന്നു എന്നതാണ് വാസ്തവം. പുരോഗമന കമ്മ്യൂസ്റ്റുകളെന്ന് അവകാശപ്പെടുന്നവര് ഡോ നജീബുള്ള എന്ന അഫ്ഗാന് കമ്മ്യൂണിസ്റ്റു ഭരണാധികാരിയെ ഓര്ക്കുകയില്ല. കാരണം അതുകൊണ്ട് അവര്ക്ക് പ്രത്യേകിച്ച് നേട്ടങ്ങളൊന്നുമില്ല. അഫ്ഗാനിസ്ഥാനെ ഒരു ആധുനിക രാഷ്ട്രമാക്കാന് പരിശ്രമിച്ച ജനപ്രിയനായ കമ്മ്യൂണിസ്റ്റ് ഭരണാധികാരി ഡോ. നജീബുള്ളയെ, അദ്ദേഹം അഭയം തേടിയിരുന്ന യുന് ഓഫീസില് നിന്ന് താലിബാന് പിടികൂടി ഷണ്ഡീകരണം ഉള്പ്പടെയുള്ള കൊടിയ പീഡനങ്ങള്ക്ക് വിധേയമാക്കി, മുല്ലാ ഉമറിന്റെ ക്രിമിനല് സംഘം നജീബുള്ളയെ കൊലപ്പെടുത്തി. മൃതദേഹം ഒരു ട്രക്കിലിട്ട് കാബൂള് നഗരത്തിലൂടെ പ്രദര്ശിപ്പിച്ചു. അതിനുശേഷം ട്രാഫിക്ക് സിഗ്നല് തൂണില് കെട്ടിത്തൂക്കി. കമ്മ്യൂണിസ്റ്റ് സാര്വദേശീയതയെ പറ്റി സദാസമയവും വാചാലരാകുന്ന കേരളത്തിലെ ഇടതുപക്ഷം ഡോ. നജീബുള്ളയെ കൊന്ന താലിബാനെതിരെ ഒരക്ഷരം ഉരിയാടിയില്ല. ആരും പോസ്റ്ററുകള് പതിച്ചില്ല പന്തം കൊളുത്തി പ്രകടനവും നടത്തിയില്ല. താലിബാനെ തൊട്ടാല് പലര്ക്കും നോവും അതുകൊണ്ട് കമ്മ്യൂണിസ്റ്റായ നജീബുള്ളയെ കേരളത്തിലെ കമ്മ്യൂണിസ്റ്റുകാര് മറന്നു കളഞ്ഞു. പിന്നെ സദ്ദാം ഹുസൈന്, ഒസാമ ബിന് ലാദന് എന്നിവരെ ആദരിക്കാന് മറക്കില്ല. കേരളത്തിലെ താലിബാന് പ്രേമികളെ ഇടതുപക്ഷത്തിന് സുഖിപ്പിച്ചേ മതിയാവൂ. ശീതയുദ്ധത്തിന്റെ മൂര്ധന്യത്തില് അഫ്ഗാനിസ്ഥാനിലെ സോവിയറ്റ് സാന്നിധ്യം ഇല്ലാതാക്കാന് പാകിസ്താനെ കൂട്ടുപിടിച്ച് അമേരിക്ക കാണിച്ചുകൂട്ടിയ നെറികേടുകളുടെ സൃഷ്ടികൂടിയായിരുന്നു താലിബാന്. എന്നാല് യുഎസിന്റെ അഭിമാനസ്തംഭമായിരുന്ന വേള്ഡ് ട്രേഡ് സെന്റര് ലാദന് ടീം തകര്ത്തതോടെ ബുഷിന്റെ ബോംബര് വിമാനങ്ങള് മുല്ലാ ഉമറിനെ തകര്ത്തപ്പോള് സാമ്രാജ്യത്വ അധിനിവേശത്തിനെതിരെ വിപ്ലവസിങ്കങ്ങള് പൊട്ടിത്തെറിച്ചു. സമാധാനത്തില് പ്രതിജ്ഞാബദ്ധരാണെന്ന് താലിബാന് പറയുമ്ബോള് കാബൂളിലെ ബുര്ഖ കടകളില് തിരക്കുവര്ദ്ധിക്കുകയാണ്. സ്ത്രീകള്ക്കുള്ള ചില അവകാശങ്ങള് നിലനിര്ത്താന് തയ്യാറാണെന്ന ഔദാര്യം പ്രഖ്യാപിക്കുമ്ബോള് നിലവില് സ്ത്രീകള് വഹിച്ച പദവികള് രക്തബന്ധമുള്ള പുരുഷനു കൈമാറുമെന്ന തീരുമാനം കൈക്കൊണ്ടത് എന്തിനായിരുന്നു എന്നതും പ്രസക്തമാണ്. സ്ത്രീകളെ എല്ലായിടത്തു നിന്നും പടിയിറക്കുകയും പുരുഷാധിപത്യത്തിന് കീഴിലാക്കുകയും ചെയ്യുക തന്നെയാണ് താലിബാന്. സ്ത്രീ സുരക്ഷയും ലിംഗസമത്വത്തിലായി വനിതാമതിലൊക്കെ പണിതുയര്ത്തിവര്, രോഹിങ്ക്യന് ജനതക്കു വേണ്ടി ഇന്ത്യയെ തള്ളിപ്പറഞ്ഞവര് ആരും അഫ്ഗാനിലെ സ്ത്രീകളെ കാണുന്നില്ല. അവരുടെ അവകാശങ്ങള്ക്കായി കണ്ണീരൊഴുക്കുന്നില്ല.The post കേരളത്തിലെ താലിബാന് ഫാന്സ് ഒന്നു കേള്ക്കൂ. first appeared on MalayalamExpressOnline.